ОБЯСНИТЕЛЕН МЕМОРАНДУМ

1. КОНТЕКСТ НА ПРЕДЛОЖЕНИEТО

2. Основания и цели на предложението

Настоящото предложение се отнася до прилагането на Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (наричан по-долу „основният регламент“), в процедурата относно вноса на кумарин с произход от Китайската народна република.

- Общ контекст

Настоящото предложение се прави в контекста на прилагането на основния регламент и е резултат от разследване, проведено в съответствие със съществените и процедурните изисквания, определени в основния регламент.

- Съществуващи разпоредби в областта на предложението

Регламент (ЕО) № 600/1996[1] на Съвета от 25 март 1996 г. относно налагане на окончателно антидъмпингово мито върху вноса на кумарин с произход от Китайската народна република.

Регламент (ЕО) № 769/2002[2] на Съвета от 7 май 2002 г. относно налагане на окончателно антидъмпингово мито върху вноса на кумарин с произход от Китайската народна република.

Регламент (ЕО) № 2272/2004[3] на Съвета от 22 декември 2004 г. за разширяване обхвата на действие на наложеното чрез Регламент (ЕО) № 769/2002 на Съвета окончателно антидъмпингово мито по вноса на кумарин с произход от Китайската народна република и върху вноса на кумарин от Индия или Тайланд, независимо дали e деклариран с произход от Индия или Тайланд, или не.

Решение 2005/3/EО[4] на Комисията от 3 януари 2005 г. за приемане на гаранция, предложена във връзка с разследване по повод заобикаляне на антидъмпинговите мерки, наложени с Регламент (ЕО) № 769/2002 на Съвета относно вноса на кумарин с произход от Китайската народна република чрез внос на кумарин, изпратен от Индия или Тайланд, независимо дали е деклариран с произход от тези страни или не.

Регламент (ЕО) № 1650/2006[5] на Съвета от 7 ноември 2006 г. за разширяване на окончателното антидъмпингово мито, наложено с Регламент (ЕО) № 769/2002 относно вноса на кумарин с произход от Китайската народна република върху внос на кумарин, изпращан от Индонезия или Малайзия, независимо дали е деклариран с произход от Индонезия или Малайзия или не.

Регламент (ЕО) № 654/2008[6] на Съвета от 29 април 2008 г. относно налагане на окончателно антидъмпингово мито върху вноса на кумарин с произход от Китайската народна република с разширен обхват на действие и върху вноса на кумарин, изпращан от Индия, Тайланд, Индонезия и Малайзия независимо дали е деклариран с произход от Индия, Тайланд, Индонезия и Малайзия или не.

- Съгласуваност с други политики и цели на Съюза

Не е приложимо.

3. КОНСУЛТАЦИЯ СЪС ЗАИНТЕРЕСОВАНИТЕ СТРАНИ И ОЦЕНКА НА ВЪЗДЕЙСТВИЕТО

4. Консултация със заинтересованите страни

Заинтересованите страни, засегнати от процедурата, имаха възможността да защитят интересите си по време на разследването в съответствие с разпоредбите на основния регламент.

- Събиране и използване на експертни становища

Не бяха необходими външни експертни становища.

- Оценка на въздействието

Настоящото предложение е резултат от прилагането на основния регламент.

В основния регламент не се съдържат разпоредби за извършването на обща оценка на въздействието, но се съдържа изчерпателен списък на условията, които трябва да бъдат оценени.

5. ПРАВНИ ЕЛЕМЕНТИ НА ПРЕДЛОЖЕНИЕТО

6. Обобщение на предлаганите мерки

На 5 ноември 2010 година Комисията откри ex-officio процедура по частично междинно преразглеждане, ограничено до въпросите относно вредите от антидъмпинговите мерки, приложими към вноса на кумарин с произход от Китайската народна република, с разширен обхват на действие и върху вноса на кумарин, изпращан от Индия, Тайланд, Индонезия и Малайзия, независимо дали е деклариран с произход от Индия, Тайланд, Индонезия и Малайзия или не, съгласно член 11, параграф 3 от Регламент (ЕО) № 1225/2009 на Съвета за защита срещу дъмпингов внос от страни, които не са членки на Европейската общност.

Целта на това разследване беше да се провери дали в Европейския съюз все още се произвежда кумарин и ако е така, дали промишлеността в Съюза все още понася вреди вследствие на дъмпинговия внос.

Комисията бе уведомена от единствения производител на кумарин, познат в ЕС, който съставлява промишлеността на ЕС в разследването, довело до налагане на съществуващите мерки, че дружеството е взело решение окончателно да закрие производствените си мощности в края на август 2010 г. В момента за европейските компании не съществува друга възможност, освен да внасят кумарин.

Комисията не намери аргументи, които да сочат, че би могло да бъде оправдано от гледна точка на интереса на Съюза евентуално продължаване на действащите в момента антидъмпингови мерки, и по тази причина предлага тези мерки да бъдат отменени.

Поради това се предлага Съветът да приеме приложеното предложение за регламент, който следва да бъде публикуван в Официален вестник на Европейския съюз възможно най-скоро и при всички обстоятелства — не по-късно от 12 юли 2011 г.

- Правно основание

Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност.

- Принцип на субсидиарност

Предложението попада в обхвата на изключителната компетентност на Европейския съюз. Следователно принципът на субсидиарност не се прилага.

- Принцип на пропорционалност

Настоящото предложение е в съответствие с принципа на пропорционалност по следните причини:

Формата на действието е описана в горепосочения основен регламент и не оставя възможност за решение на национално равнище.

Не е необходимо да се посочва по какъв начин финансовата и административната тежест за Съюза, националните правителства, регионалните и местните власти, икономическите оператори и гражданите е сведена до минимум и е пропорционална на целта на предложението.

- Избор на инструменти

Предлагани инструменти: регламент.

Други средства не биха били подходящи поради посочената по-долу причина:

Други средства не биха били подходящи, защото основният регламент не предвижда алтернативни възможности.

7. ОТРАЖЕНИЕ ВЪРХУ БЮДЖЕТА

Предложението няма отражение върху бюджета на Съюза.

2011/0151 (NLE)

Предложение за

РЕГЛАМЕНТ НА СЪВЕТА

за прекратяване на антидъмпинговите мерки, приложими към вноса на кумарин с произход от Китайската народна република

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз,

като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос на стоки от страни, които не са членки на Европейската общност[7] (наричан по-долу „основният регламент“), и по-специално член 9 и член 11, параграф 2 от него,

като взе предвид предложението на Европейската комисия (наричана по-долу „Комисията“), представено след консултация с Консултативния комитет,

като има предвид, че:

8. ПРОЦЕДУРА

9. Действащи мерки

10. Мерките, които понастоящем са в сила, са окончателно антидъмпингово мито, наложено с Регламент (ЕО) № 654/2008[8] на Съвета относно налагане на окончателно антидъмпингово мито върху вноса на кумарин с произход от Китайската народна република с разширен обхват на действие и върху вноса на кумарин, изпращан от Индия, Тайланд, Индонезия и Малайзия независимо дали е деклариран с произход от Индия, Тайланд, Индонезия и Малайзия или не, и гаранция, поета от производител от Индия (Atlas Fine Chemicals Pvt. Ltd)[9].

11. Основания за преразглеждането

12. Комисията бе уведомена, че единственият производител на кумарин, който съставлява промишлеността на ЕС в разследването, довело до налагане на съществуващите мерки, е взел решение да преустанови производството на кумарин в Европейския съюз в края на август 2010 г.

13. Започване на процедура

14. След консултация с Консултативния комитет, с известие, публикувано в Официален вестник на Европейския съюз [10], Комисията съответно откри процедура по частично междинно преразглеждане, ограничено до въпросите относно вредите от антидъмпинговите мерки, приложими към вноса на кумарин с произход от Китайската народна република, с разширен обхват на действие и върху вноса на кумарин, изпращан от Индия, Тайланд, Индонезия и Малайзия, независимо дали е деклариран с произход от Индия, Тайланд, Индонезия и Малайзия или не.

15. Комисията официално уведоми производителите от Съюза и представителите на Китайската народна република за започването на разследването в рамките на преразглеждането. На заинтересованите страни беше предоставена възможност да изложат становищата си в писмена форма и да поискат изслушване в срока, посочен в известието за започване на процедурата.

16. Продуктът, предмет на преразглеждане

17. Продуктът, по отношение на който се предприема преразглеждане, е кумарин с произход от Китайската народна република, понастоящем класиран под код по КН ex 2932 21 00 (наричан по-нататък „разглежданият продукт“).

18. Констатации и прекратяване на процедурата

19. Разследването потвърди, че единственият европейски производител на разглеждания продукт е затворил окончателно производственото си съоръжение през август 2010 г.

20. Комисията счита, че настоящата процедура следва да бъде прекратена, тъй като при разследването в рамките на преразглеждането не бяха изложени съображения, които да указват, че такова прекратяване не е в интерес на Съюза. Заинтересованите страни бяха информирани за това и им бе предоставена възможността да направят коментар. Не бяха получени коментари, които да сочат, че това прекратяване не би било в интерес на Съюза.

21. Поради това Комисията стига до заключението, че следва да се прекрати антидъмпинговата процедура относно вноса в Съюза на кумарин с произход от Китайската народна република с разширен обхват на действие и върху вноса на кумарин, изпращан от Индия, Тайланд, Индонезия и Малайзия, независимо дали е деклариран с произход от Индия, Тайланд, Индонезия и Малайзия или не,

ПРИЕ НАСТОЯЩИЯ РЕГЛАМЕНТ:

Член 1

С настоящото се отменят антидъмпинговите мерки, отнасящи се до вноса на кумарин, който понастоящем е класиран в код по КН ex 2932 21 00 и е с произход от Китайската народна република с разширен обхват на действие и върху вноса на кумарин, изпращан от Индия, Тайланд, Индонезия и Малайзия, независимо дали е деклариран с произход от Индия, Тайланд, Индонезия и Малайзия или не, а процедурата във връзка с този внос се прекратява.

Член 2

Настоящият регламент влиза в сила на следващия ден след датата на публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

[1] ОВ L 086, 4.4.1996 г., стр. 1.

[2] ОВ L 123, 9.5.2002 г., стр. 1.

[3] ОВ L 396, 31.12.2004 г., стр. 19.

[4] ОВ L 1, 4.1.2005 г., стр. 15.

[5] ОВ L 311, 10.11.2006 г., стр. 1.

[6] ОВ L 183, 11.7.2008 г., стр. 1.

[7] ОВ L 343, 22.12.2009 г., стр. 51.

[8] ОВ L 183, 11.7.2008 г., стр. 1.

[9] ОВ L 1, 4.1.2005 г., стр. 15.

[10] ОВ С 299, 5.11.2010 г., стр. 4.